b'\n_START_ARTICLE_\nBob Marley\n_START_SECTION_\nPolitiske og religi\xc3\xb8se meninger\n_START_PARAGRAPH_\nMarley var kendt som en tilh\xc3\xa6nger af den rastafarianske bev\xc3\xa6gelse. Det var hans kone Rita, som f\xc3\xb8rst introducerede ham til bev\xc3\xa6gelsen/religionen, og han blev senere undervist af Mortimer Planner. Han arbejdede som en uofficiel mission\xc3\xa6r for rastafarinismen, og var grund til, at religionen blev mere velkendt. Hans tekster handlede tit om fred for alle mennesker. Mod slutningen af hans liv, blev Marley d\xc3\xb8bt af den etiopiske ortodokse kirke, ved navnet Berhane Selassie._NEWLINE_Som en tilh\xc3\xa6nger af rastafarianske bev\xc3\xa6gelse, gik Marley ind for brugen af cannabis \xe2\x80\x93 den \xc3\xa5ndelige brug af Ganja (marijuana) bliver ofte n\xc3\xa6vnt i hans musik.\n_START_SECTION_\nBarndom\n_START_PARAGRAPH_\nMarley blev f\xc3\xb8dt den 6. februar 1945, som s\xc3\xb8n af en hvid engelsk officer og en sort teenagemoder. Hans for\xc3\xa6ldre blev gift den 9. juli 1944. Faderen kendte aldrig sin s\xc3\xb8n p\xc3\xa5 grund af at faderens familie forkastede b\xc3\xa5de barnet og \xc3\xa6gteskabet med denne familie. Grundet dette, havde han et h\xc3\xa5rdt liv p\xc3\xa5 grund af sin blandede herkomst, hvilket i anekdoktisk form beretter om hans senere kaldenavn "Tuff gong", som ogs\xc3\xa5 blev navnet p\xc3\xa5 hans senere studie.\n_START_SECTION_\nTidlige karriere\n_START_PARAGRAPH_\nMarley startede med at eksperimentere med ska, men gik dog hen til reggae, og han spillede, sang, og underviste i en lang periode i 1970\'erne og 1980\'erne mens reggae-musikken udviklede sig. Marley er nok bedst kendt for hans arbejde med gruppen "The Wailers", hvori to andre kendte reggae-musikere ogs\xc3\xa5 spillede \xe2\x80\x93 Bunny Livingstone og Peter Tosh. Livingstone og Tosh forlod dog senere gruppen, og har begge haft succesfulde solo-karrierer._NEWLINE_Meget af Marleys tidlige musik blev produceret af Coxsone Dodd i Studio One. Dette faldt dog v\xc3\xa6k p\xc3\xa5 grund af finansproblemer, og i begyndelsen af 1970\'erne blev meget af hans (mange ville sige bedste) musik produceret af Lee Perry. Da der var sk\xc3\xa6nderi om rettighederne til nogle optagelser, holdt de to op med at arbejde sammen, dog ville de senere komme til at arbejde sammen igen i London, og forblev venner indtil Marley\'s d\xc3\xb8d._NEWLINE_Marley\'s musik er mere eller mindre grunden til at reggae blev accepteret i almindelig kultur udenfor Jamaica. Marley skrev kontrakt med Chris Blackwells Island Records i 1971, som p\xc3\xa5 dette tidspunkt var et meget indflydelsesrig og nyskabende pladefirma. Island Records udgav albummer af en r\xc3\xa6kke vidt forskellige men alle meget succesrige musikere, deriblandt Genesis, Nick Drake og John Martyn. Selv om der er mange der mener at Blackwell pr\xc3\xb8vede at f\xc3\xa5 Marley til at \xc3\xa6ndre hvad han ville opn\xc3\xa5 med hans musik, er der ogs\xc3\xa5 andre der mener at hans kunnen som producer gjorde meget for at g\xc3\xb8re Marleys \xc3\xb8nske om at bringe reggae til verden en virkelighed. Det var Marleys hit i 1975, No Woman, No Cry som f\xc3\xb8rst gjorde ham generelt kendt.\n_START_SECTION_\nD\xc3\xb8den\n_START_PARAGRAPH_\nI 1977 blev Bob Marley skadet under en fodboldkamp. Skaden ville ikke hele og efter at have s\xc3\xb8gt l\xc3\xa6ge, blev det gjort klart for Marley, at han havde hudkr\xc3\xa6ft i en t\xc3\xa5 og den ville sprede sig. Bob Marley fravalgte behandling, da det if\xc3\xb8lge den rastafarianske bev\xc3\xa6gelse er en synd at sk\xc3\xa6re i k\xc3\xb8d. I for\xc3\xa5ret 1980 gik det st\xc3\xa6rkt ned af bakke med Marleys helbred. Alligevel valgte han at takke ja til en invitation til Zimbabwes uafh\xc3\xa6ngighedsdag 17. april 1980._NEWLINE_I efter\xc3\xa5ret samme \xc3\xa5r skulle Marley indlede en vintertour med vennen Stevie Wonder. Det blev til to koncerter i New York, f\xc3\xb8r det gik galt. Under en l\xc3\xb8betur i Central Park i New York kollapsede Bob Marley. L\xc3\xa6gerne fortalte ham, at kr\xc3\xa6ften havde spredt sig til hjernen, leveren og lungerne. Samme aften spillede han sin sidste koncert i Pittsburgh._NEWLINE_I begyndelsen af 1981 begyndte Marley at f\xc3\xa5 kemoterapi. Det for\xc3\xa5rsagede, at hans dreadlocks faldt af og han blev skaldet. P\xc3\xa5 sin 36 \xc3\xa5rs f\xc3\xb8dselsdag modtog han FN\'s fredspris. _NEWLINE_Marleys sidste \xc3\xb8nske var at d\xc3\xb8 p\xc3\xa5 Jamaica blandt venner og familie, et \xc3\xb8nske han ikke fik opfyldt. Bob Marley d\xc3\xb8de p\xc3\xa5 The Hospital of Meird, Miami, Florida, tidligt om morgenen,  11. maj 1981 af hjernesvulst og lever- og lungekr\xc3\xa6ft. Da nyheden om hans d\xc3\xb8d n\xc3\xa5ede Jamaica, udr\xc3\xa5bte Premierminister Michael Manley Marley som national folkehelt og han blev tildelt Jamaicas h\xc3\xb8jeste orden Order of Merit og fik en statsmandsbegravelse arrangeret af Jamaicas folk. Op mod halvdelen af Jamaicas befolkning p\xc3\xa5 omkring 2,5 millioner deltog i Marleys begravelse, der foregik i n\xc3\xa6rheden af hans f\xc3\xb8deby.'